وداد مترى انطون

وداد مترى انطون كانت أول ست منتخبة لاتحاد الطلاب بجامعة القاهرة سنة 1952, وواحدة من أهم رموز الحركة الوطنية اليسارية, وأهم المناديات بحق الستات فى التصويت والانتخاب, نزلت للارياف لتشجيع الستات للادلاء بأصواتهم فى الانتخابات علشان العدالة والمساواة لجميع المواطنين.

اتولدت "وداد متري فى 9 اكتوبر سنة 1927 بحي شبرا، واخدت ليسانس الآداب قسم الفلسفة من جامعة فؤاد الاولانى "جامعة القاهره دلوقتى" سنة 1952، ودبلوم معهد التحرير والصحافة والترجمة 1956،اشتغلت بالتدريس لمدة سبع سنين،وكانت أول من قدمت برنامج تدريس فى الصحافة المدرسيه. ااتجوزت من الدكتور سعد لوقا ، اولادها الدكتورة ريم سعد والدكتور سهيل سعد
اتوفت فى 18 يناير 2007.

 من انجازاتها 
 أول من قدمت برنامج تدريس فى الصحافة المدرسية.
 أسست الجمعية الفلسفية .
 كانت أول ست ويمكن الوحيدة المنتخبة لاتحاد الطلاب فى جامعة القاهرة فى سنة 1951. وفي نفس السنه انضمت للجنة المرأة فى المقاومة الشعبية .
 أهم الرائدات اللى نزلن للارياف لتشجيع الستات على الانتخاب.
 أول من أسست جمعية نسائية فى قرية البراجيل بالفيوم.
 دخلت انتخابات مجلس نقابة المعلمين فى سنة 1970 و كسبت .
 شاركت فى فيلم تسجيلى كندي مصري سنة 1997، بعنوان "أربع ستات من مصر".
 انضمت للحركة الشيوعية المصرية هيا فى سن 23 سنه.
 كانت من أشد المناصرات للقضية الفلسطينية.
 زارت المخيمات الفلسطينية للاجئين فى عين الحلوة.
 اضمت فى سنة 1956 للجنة النسائية للمقاومة الشعبية. 
 مصادر 


تصنيف:مواليد فى القاهرة
تصنيف:متعلمين فى جامعة القاهره
تصنيف:نسويين مصريين
تصنيف:وطنيين مصريين
تصنيف:سياسيات مصريات
تصنيف:اشتراكيين
تصنيف:شيوعيين مصريين
تصنيف:صحفيات مصريات
تصنيف:كاتبات مصريات
تصنيف:مصريين قاوموا العدوان الثلاثى
تصنيف:اقباط
تصنيف:قاهريين
تصنيف:ناس من شبرا